Előterjesztés

**Szombathely Megyei Jogú Város Közgyűlése Városstratégiai, Idegenforgalmi és Sport Bizottságának**

**2020. január 28-i ülésére**

**Javaslat az Önkormányzat és a Savaria Turizmus Nonprofit Kft. között létrejött együttműködési megállapodással kapcsolatos döntés meghozatalára**

Szombathely Megyei Jogú Város Önkormányzata 2011. augusztus 29-én együttműködési megállapodást kötött a Savaria Turizmus Nonprofit Kft.-vel (a továbbiakban: NKFT.) turisztikai feladatok ellátására, valamint annak 2015. március 1. napján megkötött módosításával megbízta NKFT.-t a Savaria Történelmi Karnevál megszervezésével. Az együttműködési megállapodás határozatlan időre szól, rendelkezik NKFT. által átvett feladatokról, azok ellátáshoz szükséges forrás biztosításának módjáról, valamint NKFT. részére térítésmentesen átadott irodákról.

Tekintettel arra, hogy az Aréna utca 8. szám alatti ingatlan pincéjében található 96 m2 alapterületű helyiségre NKFT.-nek ingyenes használati joga van, feladatai 2017. évben a Szent Márton Programiroda megszűnésével módosultak, a jelenleg hatályban lévő megállapodás a költségvetési támogatások ütemezését nem tartalmazza, továbbá rendelkezni kell a GDPR szabályozásnak megfelelés érdekében a 225/2018. (IX.13.) Kgy. számú határozat alapján biztosítandó összeg kifizetéséről is, szükségessé vált a megállapodás felülvizsgálata és a szükséges változtatások egységes okiratba foglalása. A megállapodás tervezet az előterjesztés mellékletét képezi. Az együttműködési megállapodás elfogadásával a 2011. augusztus 29. napján létrejött megállapodás és annak módosítása megszűnik.

Kérem a Tisztelt Bizottságot, hogy az előterjesztést megtárgyalni, és az együttműködési megállapodás megkötéséről álláspontját kialakítani szíveskedjék.

**Szombathely, 2020. január „ ”**

**/: Dr. László Győző :/**

**alpolgármester**

**HATÁROZATI JAVASLAT**

**…./2020. (I.28.) VISB. sz. határozat**

A Városstratégiai, Idegenforgalmi és Sport Bizottság megtárgyalta Szombathely Megyei Jogú Város Önkormányzata és a Savaria Turizmus Nonprofit Kft. között létrejövő együttműködési megállapodás tervezetét, és azt az előterjesztés melléklete szerinti tartalommal a Közgyűlésnek elfogadásra javasolja.

**Felelős:** Tóth Kálmán, a Városstratégiai, Idegenforgalmi és Sport Bizottság elnöke

(A végrehajtás előkészítéséért:

Grünwald Stefánia, a Savaria Turizmus Nonprofit Kft. ügyvezetője

Vinczéné Dr. Menyhárt Mária, az Egészségügyi és Közszolgálati Osztály

vezetője;

Stéger Gábor, a Közgazdasági és Adó Osztály vezetője)

**Határidő:** a Közgyűlés 2020. január havi ülése